НАСТАВНО-НАУЧНОМ ВЕЋУ

ФИЛОЗОФСКОГ ФАКУЛТЕТА

УНИВЕРЗИТЕТА У БЕОГРАДУ

ИЗВЕШТАЈ О ИСПУЊЕНОСТИ УСЛОВА ЗА РЕИЗБОР ДР МИЛИЦЕ БОЖИЋ МАРОЈЕВИЋ У ЗВАЊЕ НАУЧНИ САРАДНИК

Наставно-научно веће Филозофског факултета у Београду на седници одржаној 23.12.2021. године изабрало нас је у комисију за реизбор Милице Божић Маројевић, доктора историје уметности инаучног сарадника Филозофског факултета у Београду, у звање НАУЧНИ САРАДНИК.Након прегледа документације коју је приложила кандидаткиња, достављамо Већу следећи извештај.

**1. Биографски подаци**

Др Милица Божић Маројевић рођена је 1980. године у Београду. Студије историје уметности на Филозофском факултету у Београду завршила је 2005. године, одбраном дипломског рада*Приватно vs. јавно. Збирке у схватањима љубитеља и кустоса*, са оценом 10. Припада првој генерацији студената која је уписала и завршиламастерстудијебаштине на истом факултету. Завршни рад *Очување нематеријалне баштине. Модели памћења. Случај првог курса историје уметности*одбранила је са оценом 10. Докторске студије на Одељењу за историју уметности Филозофског факултета у Београду уписала је школске 2010/11. године, а тезу под називом *Места буђења савести као чувари колективног памћења* одбранила је 2015.

Професионалну каријеру започела је као демонстратор, а касније и као сарадник у настави Семинара за музеологију и херитологију Одељења за историју уметности. За време студија ангажовала се и у Музеју града Београда на пројекту дигитализацијемузејског фонда. Поред тога, за потребе Туристичке организације Београда писала је публикације о споменицима културе у Београду и Србији. У дневном листу *Данас*, као и у емисијамаТрећег програма Радио Београда, објављује репортаже, стручне рубрике икритике у вези са заштитом и промоцијом активизма грађанских вредности кроз памћење баштине.Захваљујући томе, у више наврата је стипендиста различитих регионалних и међународних школа, семинара и специјализацијачији је фокус махом на друштвеним, социјалним, али и политичким импликацијама заборављања догађаја из прошлости, од којих се издвајају студијски боравак у Будимпешти на *Central European University*(CEU), као и у Амстердаму под окриљем *European Cultural Foundation*(ЕCF).

Проучавање места сећања и меморијалне уметности наставља у Музеју (историје) Југославије, где ће обавити једногодишњу кустоску праксу. У том периоду бавила се комуникацијом и односима с јавношћу, реализацијом изложби, међумузејском сарадњом, додатном кустоском едукацијом, организовањем пратећих програма изложбе *Смрт у трезору*, семинара, стручних састанака, округлих столова.Државни стручни испит за кустосаположилаје2010. године, хабилитационим радом под називом*Бити кустос*.

**2. Научни и стручни рад кандидата**

Кандитакиња је ангажована на пројекту Филозофског факултета Универзитета у Београду „Човек и друштво у време кризе“ од 2020. године, а пре тога је била сарадник на пројекту*Традиција и трансформација – историјско наслеђе и национални идентитети у Србији у 20 веку* (№ 47019) од децембра 2016. године. Била је руководилац истраживања пројекта *Dissonant (CO) Spaces*Европске културне фондације (до 2018). Од 2010. године интензивно се бави регионалном и међународном музејском сарадњом, те организовањем гостујућих изложби и програма за*УПГ Ноћ музеја и Фестивал науке* и едукацијом волонтера за те потребе. Међународна јеконсултанткиња*Развојног програма Уједињених нација*(UNDP) на пољу меморијализације баштине. Била је члан тима који осмислио реализовао *Интегралне музеолошке интерпретације Фрањевачког самостана у Бачу,* пројекта под поктовитељством ЕУ.

Превела је и била редактор више стручних публикација и каталога. Издвајамо критичко издање књиге *Ка методологији музеологије* Питера ван Менша, као и *Основе музеологије* Војћеха Глужињског (у штампи). Уредила је публикацију *70 година музеологије на Филозофском факултету у Београду. Зборник саопштења са Пете годишње конференције музеологије и херитологије,* 2018.Рецензирала је научне радове за хрватски часопис на SCI листи – *Život umjetnosti*, као и за домаћи часопис *Настава и васпитање.* Била је рецензент књиге ауторки др Ангелине Банковић и др Злате Вуксановић Мацуре *Стварање модерног Београда: од 1815. до 1964. године из збирке Музеја града Београда*.

Управница је Центра за музеологију и херитологију Филозофског факултета Универзитета у Београду (други мандат), као и чланица радне групе МПНТР за припрему и полагање државне матуре. Чланицаје*Музејског друштва Србије* (од 2008) и*Националног комитета ИКОМ* (од 2004). Такође, чланица је *Комисије за стандарде и сродне документе КС У346 Института за стандардизацију Србије* - Конзервација културног наслеђа у области конзервације културних добара, процедуре мерења услова и инструменати за мерење, методе превенције оштећења, услед климатских промена, дугорочног складиштења или излагања у затвореним просторима, као и методе поступка конзервирања културног добра.

**3. Радови који кандидата квалификују у звање научног сарадника**

Кандидаткиња је у периоду од претходног избора у звањеобјавила тринаест научних радова у референтним категоријама које прописује Министартство просвете, науке и технолошког развоја Републике Србије. Објавила је **два рада у тематском зборнику међународног значаја**(Milica Božić Marojević, *Od 'muzeja hrama' do 'muzeja foruma'. Uloga i značaj zajednice u očuvanju kulturne baštine.* Evropske smjernice za saradnju biblioteka, arhiva i muzeja. Programi zaštite, promocije и približavanja kulturne baštine široj javnosti. 2016. str. 35-53 иМilica Božić Marojević, *Nasleđe rata kao baština u miru.* у: Традиционалнo и савременo у уметности и образовању, Косовска Митровица: Факултет уметности Универзитета у Приштини, 2018. str. 283-297); **један рад у националном часопису међународног значаја (**Милица Божић Маројевић, Марија Станковић. *Пионирски градови у Београду и Загребу. Од места радости до простора антиутопије*. ЗЛУМС 47, 2019: 249-263); **три саопштења са међународног скупа штампано у целини** (Milica Božić Marojević, *Questioning the Impact of the Contemporary Post War Reconstruction Ideas on the World Heritage Sites.* 4th International Conference On Heritage Conservation And Site Management Catastrophe And Challenge: Cultural Heritage In Post-Conflict Recovery,5th–7th December 2016, Cottbus, Germany; Milica Božić Marojević, *Dissonance – a Pretty Harsh Term to Define Towards Understanding the Importance of Safeguarding the Pluralism of Heritage Meanings in Public Spaces.* in: Modelling public space(s) in culture: rethinking institutional practices in culture and historical (Dis) continuities, Skopje: Lokomotiva - Centre for new Initiatives in arts and culture, 2018, рр. 218-224; Milica Božić Marojević, Marija Stankovic. *Pioneer City in Belgrade. Legitimate Oblivion or Non-Culture of Remembering*. in: Modelling public space(s) in culture: rethinking institutional practices in culture and historical (Dis) continuities, Skopje: Lokomotiva - Centre for new Initiatives in arts and culture, 2018, 224 – 247); **два саопштења са међународног скупа штампано у изводу** (Milica Božić Marojević, *Anti-Monumentalism As a Method for Memorialization of Wartime Legacy,* Abstracts of Papers / International Conference Creating Memories in Early Modern and Modern Art and Literature, Belgrade, 13th-16th March 2017 иМилица Божић Маројевић, *Наслеђе рата као баштина у миру.* Књига апстраката*,* Први међународни научни скуп Факултета уметности Универзитета у Приштини са привременим седиштем у Косовској Митровици „Традиционално и савремено у уметности и образовању” (4–6. новембар 2016), Факултет уметности Универзитета у Приштини са привременим седиштем у Косовској Митровици, Косовска Митровица, стране 46-47), **један рад у тематском зборнику националног значаја (**Милица Божић Маројевић. *Места страдања као места сећања: од препознавања наслеђа до креирања заједничке баштине.* у: Културна баштина и криза: архитектонски и херитолошки аспект, Филозофски факултет Београд, 2021. стр. 45-64); **три рада у врхунским часописима националног значаја**(Милица Божић Маројевић. *Рат сећања - (зло)употребе дисонантног наслеђа у политичке сврхе*. Култура: Часопис за теорију и социологију културе и културну политику 15, 2016: 155-170; Милица Божић Маројевић. *Изгубљени у преводу. Памћење деведесетих у јавном простору Београда*. *Годишњак за друштвену историју 3, 2018*: 83-100 иМилица Божић Маројевић, *Дијалектика сећања и логика заборава: од настанка до нестанка Пионирске железнице у Београду*, *Култура: часопис за теорију и социологију културе и културну политику,* бр. 161, (2018): 52-69; те **једно саопштење са скупа националног значаја штампано у целини** (Milica Božić Marojević. *Muzejska komunikacija – od teorije ka praksi.* U: 70 godina muzeologije na Filozofskom fakultetu u Beogradu. Zbornik saopštenja sa V godišnje konferencije muzeologie I heritologije (ur. Milica Božić Marojević), 2018. str. 29-40.

**4. Квалитативни показатељи који кандидата квалификују у звање научног сарадника**

Као што се види из претходног одељка као и приложене библиографије, сви објављени радови су самостално ауторско дело кандидаткиње, при чему се нарочито истичу текстови објављени у међународним зборницима и часописима високе категорије, али и учешће на релеватним научним и стручним скуповима. Досадашњи научни рад др Милице Божић Маројевић указује на научну компетентност, продуктивност и иновативност. Допринос њеног научног опуса истраживањима друштвене и културне стварности јесте стална актуелизација дисциплине, као и развијање интердисциплинарне проходности. На основу резултата које је кандидаткиња досад постигла, комисија оцењује њен научни допринос високом оценом. Истраживачки рад кандидаткиње Милице Божић Маројевић усмерен је ка проблематизацији, тумачењу и проналажењу модела употербе дисонантног и нежељеног наслеђа у савременој локалној и глобалној култури, те указивању на друштвене вредности које овај специфични корпус наслеђа генерише. Базирајући истраживања на теоријским и методолошким премисама музеологије и херитологије, друштвене историје уметности и опште друштвене историје, кандидаткиња остварује научни допринос у домену идентификовања, употребе и злоупотребе вредности прошлости у савременом друштву. Њен истраживања карактеришу прецизност, систематичност и поузданост извора, а исходи се препознају у усмерености ка закључцима који своју сврховитост налазе у практичном пољу бављења културним наслеђем. Тако су, у прагматичном смислу, резултати кандидаткињиног научног рада, кроз примену у пројектима везаним за институционалне и ваниституционалне учеснике у процесима баштињења, добили и своју употребну потврду. Коначно, захваљујући раду са студентима и музејским професионалцима, ови резултати добијају и своју едукативну вредност.

**5. Квантитативна оцена научних резултата**

Квантитатива оцена научних резултата кандидаткиње може се прегледно изразити, а у складу с *Правилником о поступку, начину вредновања и квантитативном исказивању научноистраживачких резултата истраживача*, следећом табелом:

Ознака групе Број радова Вредност индикатора Укупна вредност

M14 2 5 10

М24144

М3331 3

М34 2 0,5 1

М4511,51,5

М5133 9

М63 1 1 1

**Укупно: 29,5**

Постигути резултати у потпуности (по вредности и структури) испуњавају и надмашују *Минималне квантитативни захтеви за стицање појединачних научних звања*:

|  |  |  |  |
| --- | --- | --- | --- |
|  | Потребно је да кандидатеима најмање ХХ поена,  који треба да припадају следећим категоријама: | | |
|  | Неопходно  XX= | Остварено |
| **Научни сарадник** | Укупно | 16 | **29,5** |
| М10+М20+М31+М32+М33  +М41+М42+М43+М44+М45+М51+М52 ≥  **(M14+M23+M33+M45+M51)** | 10 | 27,5 |
| М11+М12+М21+М22+М23+М24  +М41+М42+М43+М51+М52 ≥  **(M14+M23 +M51)** | 7 | 23 |

**6. Делатност у образовању и формирању научних кадрова**

Кандидаткиња је од 2011. до 2013. била је ангажована у настави*Факултета примењених уметности и дизајна*на предмету *Теоријске основе конзервације и рестаурације.*  За доцентана Филозофском факултету Универзитета у Београду са1/3 радног времена изабрана је 2017. године. Током 2018. и 2019. године била је ангажована у настави са 1/3 радног времена на Филозофском факултету Универзитета у Приштини са привременим седиштем у Косовској Митровици. Области њеног уже стручног интересовања чине и историјски модели музеалне делатности, професионализација музејске струке, едукација, те презентација и интерпретација културног наслеђа. Учествовала је на више домаћих и међународнихстручних и научних скупова, тепрограма додатних едукација. Од 2011. до 2018. била је у организационом одбору, панелиста и уредник сегмената Прве, Друге, Треће, Четврте и Пете годишње конференције музеологије и херитологије. За потребе Центра за музеологију и херитологију, радила је као консултант за израде нових сталних поставки музеја у Србији, а аутор је и три вишегодишња пројеката**:** *Ка новом музеју; Едукација за дигитализацију баштине; Кустоси за 21. век*, те сарадница на пројекту: *Музеј као центар интегралне заштите*.

Од 2017. године активно учествује у организацији и реализацији програма целоживотног образовања у *Центру за образовање наставника Филозофског факултета Универзитета у Београду*. С тим у вези, активно је ангажована и у раду *Секције музејских педагога Музејског друштва Србије*. Тако је у децембру 2019. године одржала предавање по позиву и била чланица организационог одбора међународне конференције *Музеји и едукација: Музејски програми за децу: учење и/или забава*. У истој улози нашла се и 2021. године на конференцији *Музејски посетилац: гост, партнер, пријатељ.* У јуну 2021. одржала је уводно предавање по позиву *Општи поглед на дисонантно наслеђе других у Европи и свету* на међународној конференцији *Заштита, очување и афирмација српског културног наслеђа на Косову и Метохији*, у организацији Српске академије наука и уметности.Kандидаткиња је ментор на докторским студијама Филозофског факултета у Београду, са пет кандидата, сви са одбрањеним образложењима предлога теза. У њеном менторству докторирала је 2018. године кандидаткиња Ива Суботић Красојевић са темом: *Интерпретација старих слика новим медијима у настави историје уметности и ликовне културе,* на Филозофском факултету Универзитета у Београду, на Одељењу за историју уметности. Од прошлог избора у звање научног сарадника имала је и два менторства на мастер студијама. Била је чланица више комисија за одбрану докторских дисертација, као и председница тих комисија у два наврата (др Милена Јокановић, 2018и др Ангелина Банковић, 2021 године).

**7. Закључак**

Кандидаткиња др Милица Божић Маројевић у потпуности је испунила тражене квантитативне и квалитативне услове за реизбор у звање НАУЧНИ САРАДНИК предвиђене *Правилником о поступку, начину вредновања и квантитативном исказивању научноистраживачких резултата истраживача*. Стога, на основу закључака овог извештаја и увида у поднета документа, комисија предлаже Наставно-научном већу Филозофског факултета у Београду да прихватипредлог за реизбор др Милице Божић Маројевић у звање НАУЧНИ САРАДНИК.

Београду, 19. 01. 2021. године

КОМИСИЈА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Др Милан Попадић, редовни професор,

Универзитет у Београду – Филозофски факултет

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Др Никола Крстовић, доцент,

Универзитет у Београду – Филозофски факултет

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Др Даниела Королија Црквењаков, ванредни професор

Академија уметности Универзитета у Новом Саду