НАСТАВНО-НАУЧНОМ ВЕЋУ ФИЛОЗОФСКОГ ФАКУЛТЕТА У БЕОГРАДУ

Одлуком Наставно-научног већа Филозофског факултета у Београду од 5. 11.2021. године изабрани смо у Комисију за припрему извештаја о испуњености условаза избор др Селене Витезовић у звање научни саветник. На основу увида у поднету документацију и радове кандидата подносимо следећи

**ИЗВЕШТАЈ**

**I ОПШТИ ПОДАЦИ О КАНДИДАТУ**

Кандидат др Селена Витезовић рођена је 1978. године у Београду. Дипломирала је на Филозофском факултету у Београду 2003. године. На истом факултету одбранила је магистарски рад ,,Коштана индустрија у неолиту средњег Поморавља“ 2007. године, док је докторску дисертацију на тему ,,Коштана индустрија у старијем и средњем неолиту централног Балкана“ одбранила је 2011. године, такође наФилозофском факултету у Београду.

Од 2003. до 2010. била је ангажована као стипендиста-магистрант, односно стипендиста докторант на Археолошком институту у Београду, а од 2011. године је запослена на Археолошком институту. У периоду од 2011-2019. била је ангажована на пројектима Министарства за просвету, науку и технолошки развој Републике Србије „Археологија Србије: културни идентитет, интеграциони фактори, технолошки процеси и улога централног Балкана у развоју европске праисторије“ (ОИ 177020) и „Биоархеологија древне Европе – људи, животиње и биљке у праисторији Србије“ (ИИИ 47001).

**IIДАТУМ ИЗБОРА У НАУЧНО ЗВАЊЕ**

Звање научног сарадника стекала је током 2012. године, а звање вишег научног сарадника 2017. године. Решење о избору у звање вишег научног сарадника донето је 29. 11. 2017. године (бр. 660-01-00006/181).

**III НАУЧНО-ИСТРАЖИВАЧКИ РЕЗУЛТАТИ**

Кандидат представља једног од водећих стручњака у истраживању неолитског периода на централном Балкану, и уопште технологије и економије, нарочито коштаних сировина у праисторијском периоду. Учествовала је на великом броју пројеката археолошких ископавања и других истраживачких пројеката.

***1. Монографије, поглавља у књигама и тематским зборницима међународног значаја***

**1. Selena Vitezović, 2018.***Retouching tools from the post-Palaeolithic period in Southeast Europe.* In: J. M. Hutson, A. García-Moreno, E. S. Noack, E. Turner, A. Villaluenga and S. Gaudzinski-Windheuser (eds.): The Origins of Bone Tool Technologies. Verlag des Römisch-Germanischen Zentralmuseums Mainz; Propyleum books, pp. 297-315.

У овом раду др Витезовић дала је синтезу актуелних података о специфичној врсти артефаката, ретушера од коштаних сировина, од којих је највећи део сама анализирала и интерпретирала, у периоду након палеолита у Европи. Ретушери представљају најраније предмете од коштаних сировина и значајан су показатељ не само технолошког развоја раних људи, већ и њихових когнитивних способности и уопште организације израде свакодневних и других предмета. Др Витезовић је анализирала њихову заступљеност, технолошке одлике и уопште значај на ширем простору европске праисторије.

**2. Selena Vitezović, 2020.***Technological changes and innovations in the osseous industries in the early and late Neolithic in the Balkans*. In: M. Spataro and M.Furholt (eds.), Detecting and explaining technological innovation in prehistory. Leiden: Sidestone Press Academics, pp. 151-176,

У овом раду др Витезовић је дала анализу технолошких промена и иновација видљивих у коштаној индустрији у неолитском периоду на Балкану. На основу збирки коштаних предмета које је прехтодно анализирала, др Витезовић у овом раду пружа анализу промена у технологији и економији и повезаних друштвених феномена у оквирима старчевачке и у оквирима винчанске културе.

**3. Selena Vitezović, 2020.***Fishing Techniques in the Late Neolithic Vinča Culture: Fish Hooks from the Site of Vinča – Belo Brdo,* In: N. Marković, J. Bulatović (eds.): Animal Husbandry and Hunting in the Central and Western Balkans Through Time. Archaeopress Publishing Ltd: pp. 40-49.

Рад анализира риболовне алатке пронађене на локалитету Винча – Бело Брдо – технологију израде, избор сировина, трагове коришћења, као и њихов значај у оквирима заједница које су насељавале овај локалитет и уопште значај риболова у њиховој економији и свакодневном животу.

**4. Selena Vitezović,** Marković Nemanja, Katić Velibor, **2020.***Bone Technology from the Early Neolithic Site of Bataševo (Serbia)*, In: N. Marković, J. Bulatović (eds.): Animal Husbandry and Hunting in the Central and Western Balkans Through Time. Archaeopress Publishing Ltd: pp. 10-18.

Коауторски рад пружа анализу збирке коштаних предмета са локалитета Баташево, где је допринос др Витезовић у овом раду највећи по обиму – сама анализа ових предмета са технолошког и типолошког аспекта и њихов значај у економији овог праисторијског насеља.

**5. Selena Vitezović, 2021.***Antlers in the material culture of the Iron Gates Mesolithic*. In: Dušan Borić, Dragana Antonović, Bojana Mihailović (eds.): Foraging Assemblages Volume 2. Serbian Archaeological Society, The Italian Academy for Advanced Studies in America, Columbia University. Belgrade, New York: pp. 520-525.

Овај рад анализира значај рогова у оквирима мезолитског периода у Ђердапу, који је коришћен у великој мери за израду свакодневних предмета, али и оружја, а имао је и одређени симболички значај.

**6. Selena Vitezović, 2021*.*** *Osseous artifacts from the Maros-culture necropolis at Ostojićevo (northern Serbia)*. In: M. Wild, B. A. Thurber, S. Rhodes and Ch. Gates St-Pierre (eds.): Bones at a crossroads. Integrating Worked Bone Research with Archaeometry and Social Zooarchaeology. Sidestone Press, Leiden, pp. 99-118.

У овом раду др Витезовић анализира накит од коштаних сировина пронађен на бронзанодопској некрополи Остојићево. Некропола у Остојићеву засад је већим делом непубликована, тако да овај рад представља један од ретких радова о овом локалитету, а осим тога радови о овом периоду углавном се баве металним предметима. Коштане сировине су коришћене за израду огрлица, појасева и других делова одеће, и сам избор сировине показује одређени симболички значај, док трагови дуге употребе указују да се ради о предметима који су имали и високу вредност, како материјалну, тако и симболичку.

**7. Selena Vitezović, 2017.***The Early Neolithic osseous industry in the Iron Gates Region*. In: M. Mărgărit, A. Boroneanț (eds.): From hunter-gatherers to farmers. Human adaptations at the end of the Pleistocene and the first part of the Holocene. Papers in Honour of Clive Bonsall. Târgovişte: Cetatea de Scaun, pp. 149-165.

У овом раду представљена је анализа три збирке коштаних артефаката из области Ђердапа, са локалитета Велесница, Ушће Каменичког Потока и Књепиште. Рад даје анализу сваке од ових збирки и синтезу регионалних одлика коштаних индустрија у раном неолиту у области Ђердапа.

**8. Selena Vitezović, 2017.***Osseous raw materials as ornaments in the Bronze Age: the case study of Mokrin*. In: S. Vitezović, D. Antonović (eds.): Archaeotechnology studies: Raw material exploitation from prehistory to the Middle Ages. Beograd, Srpsko arheološko društvo. pp. 59 – 84

Радови који се баве бронзаним добом углавном су фокусирани на металне и керамичке предмете, док су коштани предмети обично запостављена тема. У овом раду др Витезовић анализира коришћење коштаних сировина на примеру бронзнадопске некрополе у Мокрину, њихов значај и симболичку вредност у периоду након што метали улазе у широку употребу.

**9. Selena Vitezović, 2018.***Craft Production in the Vinča Culture: Viewpoint from Osseous Industries.* In: I. Miloglav, J. Vuković (eds.): Artisans Rule: Product Standardization and Craft Specialization in Prehistoric Society. Cambridge Scholars Publishing, Newcastle upon Tyne, pp. 65-88.

Рад се бави занатском производњом у касном неолиту из перспективе коштаних артефаката, посебно питањима организације производње, степена стандардизације и могуће појаве делимичне специјализације.

**10.**Jeremić Gordana, Antonović Dragana, **Selena Vitezović, 2018.***Craftsmanship on the middle Danube Limes.* In: S. Golubović, N. Mrđić (eds.): VIVERE MILITARE EST. From Populus to Emperors - Living on the Frontier, Volume 68/1. Institute of Archaeology, Belgrade, pp. 131-168.

Овај коауторски рад обрађује занатску производњу у насељима везаним за део римског Лимеса на тлу Србије, где је допринос др Витезовић занатска производња предмета од коштаних сировина.

**11. Selena Vitezović, 2018.***Bone industry in the Eneolithic period in the South-East Europe / Koštana industrija eneolitičkoga perioda u jugoistočnoj Europi*. In: J. Balen, I. Miloglav, D, Rajković (eds.): Back to the past: Copper Age in northern Croatia / Povratak u prošlost: bakreno doba u sjevernoj Hrvatskoj. Zagreb-Osijek: Arheološki muzej Zagreb; Filozofski fakultet Sveučilišta u Zagrebu; Arheološki muzej Osijek, pp. 161-185.

У овом раду приказане су основне одлике коштаних индустрија у енеолитском периоду у југоисточној Европи, које су генерално недовољно познате. Посебан фокус стављен је на технолошке промене и иновације, и на односе коштане индустрије према новој технологији – металургији.

**12.**Dragana Antonović, **Selena Vitezović,** Josip Šarić, **2019.***The Early Neolithic settlement at Velesnica: lithic and osseous industries*. In: Filipović, V., Bulatović, A., Kapuran, A. (eds.): Papers in Honour of Rastko Vasić 80th Birthday (Zbornik radova u čast 80 g. života Rastka Vasića). Institute of Archaeology, Belgrade, pp. 63-70.

Овај коауторски рад анализира покретне налазе од камених и коштаних сировина са локалитета Велесница и њихове основне одлике, са посебним освртом на њихове међусобне односе и разлике, нарочито присуство или одсуство мезолитских традиција и блискоисточних иновација, где је допринос др Витезовић анализа коштаних предмета.

**13. Selena Vitezović,** Dragana Antonović, **2020.** Jewellery from osseous and lithic raw materials in the Vinča culture. In: Monica Mărgărit and Adina Boroneanț (eds.): Beauty and the eye of the beholder. Personal adornments across the millennia. Târgovişte : Cetatea de Scaun, pp. 87 -100.

У коауторском раду, који приказује украсне предмете у винчанској култури, допринос др Витезовић је у анализи украса од коштаних сировина. Украсни предмети су значајни за проучавање симболичких аспеката прошлих заједница, као и културне утицаје, али и трговину и размену егзотичним сировинама.

**14. Selena Vitezović, 2020***. Eneolithic Bone Industries from Bubanj*. In: Aleksandar Bulatović and Dragan Milanović, Bubanj. The Eneolithic and the Early Bronze Age Tell in Southeastern Serbia. With contributions by J. Bulatović, D. Filipović, A. Kapuran, J. Šarić, M. Vander Linden and S. Vitezović. Mitteilungen der Prähistorischen Kommission, band 90. Österreichische Akademie der Wissenschaften Philosophisch-historische Klasse. Austrian Academy of Sciences Press, Wien, pp. 371-386.

У оквиру монографије која даје резултате ревизионих истраживања најзначајнијег енеолитског локалитета на тлу Србије, Бубња код Ниша, др Витезовић је аутор поглавља о предметима од коштаних сировина из три енеолитска хоризонта. Предмети су анализирани са технолошког и типолошког аспекта, и у раду се расправља о њиховом месту у оквиру културе Бубањ-Салкуца-Криводол.

***2. Радови објављени у научним часописима међународног значаја***

**15. Vitezović Selena, 2017.***Antler exploitation and management in the Vinča culture: An overview of evidence from Serbia*. Quaternary International, 450, 2 September 2017, pp. 209-223, https://doi.org/10.1016/j.quaint.2016.12.048

У овом раду др Витезовић је анализирала начине прибављања, искоришћавања, модификације и употребе специфичне сировине, јелењих рогова, у оквирима каснонеолитске винчанске културе, на основу збирки коштаних предмета које је претходно сама анализирала.

**16. Vitezović Selena, 2018**. *Fishing and hunting gear from osseous raw materials in the Early Neolithic from Serbia*. Quaternary International Vol. 472, Part A, 5 April 2018, pp.38-48, https://doi.org/10.1016/j.quaint.2018.01.021

Овај рад обрађује ловно и риболовно оружје од коштаних сировина у раном неолиту – анализира заступљеност појединих типова, њихов начин израде и употребе, и осврће се и на проблеме идентификације и интерпретације појединих типова, као и на њихов значај у оквирима старчеваче културе, као и уопште на значај и улогу лова и риболова у економији и свакодневним активностима.

**17. Vitezović Selena,** Antonović Dragana, **2020.** Functional differentiation and possible regional specialisation of the Vinča culture settlements: Viewpoint from osseous and lithic industries, Quaternary international 539: pp. 39-48, <https://doi.org/10.1016/j.quaint.2018.12.029>

У овом коауторском раду анализирана је организација производње у оквирима каснонеолитске винчанске културе из перспективе располагања сировинама, размене сировинама и полупроизводиа, као и типолошког репертоара на различитим локалитетима винчанске културе. Аутори рада показују да је економска организација у касном неолиту била сразмерно сложена и да је постојала густа мрежа размене и трговине међу суседним, али и удаљенијим насељима.

**18. Vitezović Selena, 2019.***Osseous technology in the Early and Middle Neolithic in the Central Balkans / Tecnología ósea en el Neolítico inicial y medio de los Balcanes centrales*. Cuadernos de Prehistoria y Arqueología de la Universidad de Granada 29: pp. 277-292

Рад анализира технолошке аспекте коштане индустрије у старијем и средњем неолиту централног Балкана, са посебним освртом на располагање сировинама и на технологију израде појединих предмета, као и на специфичне, локалне одлике у технологији.

**19.**Rajković Dragana, **Vitezović Selena, 2020.***The Starčevo Culture Horizon at the Site of Kneževi Vinogradi (Eastern Croatia): Lithic and Osseous Industries*. Documenta Praehistorica XLVII: pp. 156-168, doi: 10.4312/dp.47.9, https://revije.ff.uni-lj.si/DocumentaPraehistorica/article/view/47.9

У овом коауторском раду анализирани су упоредо предмети од коштаних и камених сировина са локалитета Кнежеви Виногради у Барањи. Овај значајан локалитет је публикован само у виду прелиминарних извештаја, те се у раду по први пут приказују резултати заштитних истраживања спроведених почетком 20+1. века. У раду је дата интерпретација функције истражених објеката и уопште економије овог праисторијског насеља.

**20.**Mitrović Jovan, **Vitezović Selena, 2020.***Figural representations in the Early Eneolithic: an unpublished figurine from Bubanj (eastern Serbia)*. Materiale şi Cercetări Arheologice XVI (SN): 49-55, Doi: 10.1017/rdc.2017.28, <https://www.persee.fr/doc/mcarh_1220-5222_2020_num_16_1_2121>.

У овом коауторском раду представљен је нов, досад необјављени налаз фигурине из енеолитског периода са локалитета Бубањ, која се чува у збирци Народног музеја у Београду, и дат је шири преглед антропоморфне пластике енеолитког периода и анализиран значај овог налаза.

**21.**Selena Vitezović, **Ivan Vranić, 2017.***Studije tehnologije i studije materijalne kulture: mogućnosti bliže saradnje na primeru koštanih artefakata*, Etnoantropološki problemi 12 (3): 703-724, https://doi.org/10.21301/EAP.V12I3.2

У овом коауторском раду критички су преиспитани актуелни теоријски оквири за студије технологије и студије материјалне културе, и на примеру коштаних артефаката анализирана је њихова применљивост и дат је предлог за унапређење постојећих теоријсих оквира.

***3. Међународни научни скупови***

**22. Vitezović Selena, 2016.***The sea within: the use of mollusc shells as ornaments in the Central Balkans Neolithic*. In: C. Preoteasa, C.-D. Nicola (ed.): Cucuteni Culture within the European Neo-Eneolithic Context: Proceedings of the International Colloquium „Cucuteni - 130. 15-17 October 2014, Piatra-Neamţ, Romania. Piatra-Neamţ: Neamț County Museum Complex, Cucuteni Eneolithic Art Museum of Piatra-Neamț, Cucuteni Culture International Research Centre, Editura “Constantin Matasă”, pp. 237-256.

У овом раду др Витезовић анализира употребу маринских шкољки за израду украсних предмета у оквирима неолита централног Балкана – избор сировина, типолошки репертоар украса, географску и хронолошку дистрибуцију, као и симболичку вредност ове врсте украсних предмета.

**23. Vitezović Selena, 2016.***Musical instruments in the Central Balkan Neolithic*. In: Oana Tutilă Bărbat, Nicolae Cătălin Rişcuţa, Iosif Vasile Ferencz (eds.): Archaeological small finds and their significance. Proceedings of the Symposium Games and Toys. Editura Mega, Cluj-Napoca: pp. 7-15.

Рад представља могуће музичке инструменте из неолитског периода и бави се проблемима њихове идентификације и интерпретације, као и значајем у ритуалном и свакодневном животу праисторијских заједница.

**24.**Antonović Dragana, **Vitezović Selena,** Dimić Vidan, 2017. *Life in white: Symbolism and importance of the white colour in the Neolithic in the Balkans*. In: Rujak, Z, Sekulov, P. V., Cvetanov, D. (eds.): International Symposium of Arcaheology Vita est Vita 4, Acta Musei Tiberiopolitani, vol 2. NI Institute for Protection of Cultural Monuments and Museum Strumica; pp. 26-37.

У овом коауторском раду анализиран је симболички значај беле боје у неолиту из перспективе различитих аспеката материјалне културе, посебно коштаних и камених украсних и неутилитарних предмета.

25**. Selena Vitezović, 2018.** Handle with care: handles, hafts and sleeves from osseous materials in the Starčevo culture. In: Iosif Vasile Ferencz, Oana Tutilă Bărbat, Nicolae Cătălin Rişcuţa (eds.): Representations, signs and symbols. Proceedings of the Symposium on Life and Daily Life. Editura Mega, Cluj-Napoca, pp. 7-16.

Рад анализира специфичан вид предмета, дршке и усаднике за камене и друге алатке у раном неолиту, са фокусом на типолошке одлике, трагове употребе и уопште проблем идентификације и интерпретације овог вида артефаката.

**4. Националне монографије, монографске студије и радови и уредништва у тематским зборницима**

**26. Vitezović Selena 2021.** Praistorijski lokalitet Pločnik kod Prokuplja: koštana industrija (istraživanja 1996–2011). Građa br. 12. Arheološki institut, Beograd.

У овој монографији др Витезовић је анализирала збирку коштаних артефаката са локалитета Плочник која се чува у Народном музеју Топлице у Прокупљу. Збирка је анализирана са технолошког и типолошког аспекта и дат је детаљан приказ избора сировина, технологије израде, типолошког репертоара, као и реконструкција употребе и уопште значаја и улоге ових предмета у оквирима праисторијских насеља на Плочнику. Упркос томе што је локалитет Плочник познат већ готово сто година и спада међу најистраженије неолитске локалитете у Србији, још увек је у великој мери необјављен и ова монографија представља по први пут коштану индустрију и истовремено је прва научна монографија о овом локалитету.

**27. Vitezović Selena, 2017.***Kosti: jedna od najranijih sekundarnih sirovina.* U: I. Miloglav, A. Kudelić, J. Balen, (ur.): Recikliraj, ideje iz prošlosti. Arheološki muzej u Zagrebu, Filozofski fakultet Sveučilišta u Zagrebu, Institut za arheologiju, Zagreb: pp. 45-59, 272-27.

У овом раду др Витезовић се бави коштаним сировинама у прошлости са аспекта начина њихове експлоатације. Коштане сировине због свог специфичног порекла и начина набавке заправо чине секундарну сировину, и то најранију секундарну сировину коју је човечанство користило, те начини експлоатације заправо дају занимљиве податке о културном односу према сировинама различитих заједница не само модерних људи, него и раних хоминида, као и односе према свету који их окружује.

**28.**Antonović Dragana, **Vitezović Selena,** Dimić Vidan, Vukadinović Momir. **2018.***Prljuša, Mali Šturac, istraživanje 2016. godine*. U: I. Bugarski, N. Gavrilović Vitas, V. Filipović (ur.): Arheologija u Srbiji. Projekti Arheološkog instituta u 2016. godini. Arheološki institut, Beograd: pp. 13-22.

У овом коауторском раду дат је прелиминарни извештај са археолошких истраживања на локалитету Прљуша у 2016. години, где је др Витезовић члан истраживачког тима од 2015. године.

**29.**Antonović Dragana, **Vitezović Selena,** Dimić Vidan. **2019.***Prljuša, Mali Šturac: istraživanje 2017. godine.* U: Ivan Bugarski, Nadežda Gavrilović Vitas, Vojislav Filipović (ur.): Arheologija u Srbiji. Projekti Arheološkog instituta u 2017. godini. Arheološki institut, Beograd: 70-77.

У овом коауторском раду дат је прелиминарни извештај са археолошких истраживања на локалитету Прљуша у 2017. години.

**30.**Antonović Dragana, **Vitezović Selena,** Dimić Vidan. **2021.***Prljuša, Mali Šturac, istraživanje 2018. godine.* U: S. Vitezović, M. Radišić, Đ. Obradović (ur.): Arheologija u Srbiji. Projekti Arheološkog instituta u 2018. godini. Arheološki institut, Beograd: str. 53-59.

У овом коауторском раду дат је прелиминарни извештај са археолошких истраживања на локалитету Прљуша у 2018. години.

**31. Vitezović Selena,** Radišić Milica, Obradović Đurđa. ur. 2021. Arheologija u Srbiji. Projekti Arheološkog instituta u 2018. godini. Arheološki institut, Beograd,

Заједно са још два коаутора, др Витезовић је приредила зборник радова у коме су представљени прелиминарни извештаји различитих пројеката које спроводи Археолошки институт.

***5. Часописи националног значаја (М51, М52, М53)***

**32. Vitezović Selena. 2018.** Managing raw materials in prehistory: the importance of studying osseous raw materials. Opuscula Archaeologica 39/40: pp. 13-24

У овом раду др Витезовић се бави значајем анализе сировина у праисторији, са посебним освртом на методолошке и теоријске оквире проучавања коштаних сировина.

**33. Витезовић Селена, 2019.** Удице од рога са локалитета Гомолава (из збирке Завичајног музеја у Руми). Рад Музеја Војводине 61: 27-34.

У раду је анализирана збирка удица са локалитета Гомолава која се чува у Завичајном музеју у Руми; анализа је обухватила технологију израде, типологију, као и питања интерпретације и значаја овог вида предмета.

**34.**Mitrović Jovan, **Vitezović Selena, 2017.** Zók revisited: Excavations of D. Karapandžić at Zók in 1920. Yearbook Of Janus Pannonius Museum/ Jahrbuch дes Janus-Pannonius-Museums/ A Janus Pannonius Múzeum Évkönyve 54: pp. 179-190.

Овај коауторски рад даје историјат истраживања локалитета Зок у данашњој Мађарској, који је истраживао Народни музеј из Београда 1920. године, и даје преглед методологије истраживања, као и најважанијих открића из те године.

**35.**Д. Антоновић, Е. Николић, **Селена Витезовић,** Б. Поповић, В. Димић, **2020.** Прљуша, Мали Штурац – истраживање, заштита и презентација праисторијског рударства на Руднику. Гласник Друштва конзерватора 44: 66-71.

Овај коауторски рад даје извештај истраживања, заштите и презентације локалитета Прљуша, Мали Штурац, јединог праисторијског рудника у Шумадији, који се систематски истражује готово једну деценију.

**IV КВАЛИТАТИВНА ОЦЕНА НАУЧНОГ ДОПРИНОСА**

Радови кандидата представљају оригинални допринос проучавању проблема везаних за технологију, економију, организацију производње у праисторији, посебно у периоду неолита и енеолита, проблема симболичких аспеката технологије и уопште ритуалног живота праисторијских заједница, као и методолошким и теоријским питањима везанима за праисторијску археологију. У свом научном раду др С. Витезовић посебно се посветила проучавању коштаних индустрија у праисторији и у мањој мери у млађим периодима, што је тема која је веома слабо заступљена у археологији југоисточне Европе и др С. Витезовић је један од малобројних стручњака за ову врсту покретних археолошких налаза.Захваљујући овим истраживањима, успоставила је сарадњу са бројним институцијама у Хрватској и Бугарској, где учествује на ископавањима и на анализама покретног археолошког материјала.

Радови кандидата су у радовима других аутора цитирани 290 пута пута (в. списак у прилогу), од чега се посебно издвајају цитати у врхунским међународним часописима.

Др. Витезовић је рецензирала бројне радове у националним и међународним часописима, укључујући и врхнуске међународне часописе, и била је рецензент у међународним и националним зборницима радова. Такође је била рецензент међународних пројеката.

Одржала је једно предавање по позиву на Новом Бугарском Универзитету у Софији и више предавања у Србији.

Др С. Витезовић учестовала је на бројним међународним скуповима, и организовала је тематске сесије на скуповима 13th ICAZ International Conference(2018) и 26th EAA Virtual Annual Meeting (2020), и организовала један национални скуп са међународним учешћем. Више пута је била члан научног одбора националних скупова. Члан је више научно-стручних друштава и председница Секције за археометрију, археотехнологију, геоархеологију и експерименталну археологију и члан Надзорног одбора Српског археолошког друштва. Била је члан редакције и потом постала заменик уредника *Гласника Српског археолошког друштва*, и члан је рекације часописа *Interdiscplinary Studies*. У периоду од последњег избора у звање, др Витезовић је приредила један зборник радова међународног, један зборник националног значаја и један зборник радова са скупа.

Др С. Витезовић била је ментор за израду магистарске тезе Христине Маркове (Павкове) на Универзитету у Великом Трнову, Бугарска; потом, члан комисије за одбрану теме докторске дисертације и члан комисије за одбрану докторске дисертације МА Марине Ковач на Филозофском факултету, Свеучилиште у Загребу, као и члан комисије за одбране тема докторских теза МА Анђе Петровић и МА Данице Михаиловић на Филозофском факултету Универзитета у Београду. Такође је интерни ментор у истраживачком раду и у раду на докторској тези у Археолошком институту др Видану Димићу и МА Даници Михаиловић.

Др. С. Витезовић била је ангажована на пројектима ,,Археологија Србије: Културни идентитет, интеграциони фактори, технолошки процеси и улога централног Балкана у развоју европске праисторије” ОИ177020 и „Биоархеологија древне Европе – људи, животиње и биљке у праисторији Србије“ (ИИИ 47001).,Министарства просвете и науке Републике Србије. Поред учешћа у археолошким истраживањима на локалитетима у Србији, Хрватској и Бугарској, др С. Витезовић је руководила пројектима обраде покретног археолошког материјала и археолошких рекогносцирања. Такође је сарадник међународних пројеката *Rise of Metallurgy in Eurasia*и *EPIC – Epigravettian communities of northern Dalmatia*, као и бројних пројеката при НАИМ-БАН, Софија.

**V ОЦЕНА КОМИСИЈЕ О НАУЧНОМ ДОПРИНОСУ КАНДИДАТА**

Из приложене документације се види да др Селена Витезовић далеко превазилази минималне квантитативне и квалитативне критеријуме за избор у звање научни саветник. Остварила је укупно 141 поен (од потребних 70); у групацији радова Обавезни 1 –127,2 поена (од потребних 54), а у групацији радова Обавезни 2 - 108 поена (од потребних 40). Објавила је монографију националног значаја и бројне радове у часописима и зборницима радова међународног и националног значаја. Веома активно је учествовала у међународној сарадњи и организацији научног рада, као и на пројектима чију је реализацију одобрило Министарство просвете, науке и технолошког развоја. Њени радови су високо цитирани, што се види из приложене документације.

Из ових разлога сматрамо да др Селена Витезовић испуњава све услове за избор у звање научни саветник.

У Београду, 30. 11. 2021. год.

**КОМИСИЈА:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* + - 1. дрДушан Михаиловић, редовни професор Филозофског факултетау Београду

(подносилац извештаја)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* + - 1. др Ненад Тасић, редовни професор Филозофског факултета у Београду

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* + - 1. др Драгана Антоновић, научни саветникАрхеолошког института